**Rámcová kúpna zmluva č. xxxxxx**

**na nákup testov na detekciu požitia omamných a psychotropných látok**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „Dohoda“)

**Zmluvné strany**

Kupujúci: Slovenská republika, zastúpená

Ministerstvom vnútra Slovenskej republiky

Sídlo Pribinova 2, 812 72 Bratislava

Bankové spojenie: Štátna pokladnica, č. účtu 7000001400/8180

IČO 00151866

Zastúpený: doplní sa

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

(ďalej len „Kupujúci“)

Názov:

Sídlo: xxx

Štatutárny zástupca: xxx

Splnomocnený k podpisu: xxx

IČO: xxx

DIČ: xxx

IČ DPH: xxx

Bankové spojenie: xxx

Číslo účtu: xxx

Tel: xxx

Fax: xxx

e-mail: xxx

registrácia: xxx

(ďalej len „Predávajúci“)

(spolu aj ako „Zmluvné strany“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. zriadilo dynamický nákupný systém (ďalej len „DNS“) s názvom „Laboratórne príslušenstvo, technika a nábytok DNS“.
2. Kupujúci prostredníctvom DNS v súlade s prílsušnými ustaoveniami zákona o verejnom obstarávaní zrealizoval konkrétne obstarávanie na predmet zákazky „**Nákup testov na detekciu požitia omamných a psychotropných látok zo slín a z potu**“. Na základe vyhodnotenia ponúk bola ponuka predávajúceho vybraná ako ponuka úspešného uchádzača. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Kupujúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

Predávajúci týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.

Článok 1
**Predmet Dohody**

* 1. Predmetom tejto Dohody je záväzok Predávajúceho zabezpečiť dodávku testov na detekciu požitia omamných a psychotropných látok pre potreby Kupujúceho (ďalej len „Tovar“) vrátane jednorázových vinylových rukavíc a viacnásobne uzatvárateľných vrecúšok a vrátane súvisiacich služieb v súlade
	s opisom predmetu zákazky, ktorý tvorí prílohu č. 1 tejto Dohody.
1. Predávajúci sa zaväzuje dodávať Tovar za podmienok stanovených touto Dohodou Kupujúcemu
na základe písomných objednávok a Kupujúci sa zaväzuje Tovar prevziať a zaplatiť kúpnu cenu dohodnutú v súlade s podmienkami tejto Dohody. Súčasťou dodávky sú služby súvisiace najmä s dopravou na miesto dodania, naložením a vyložením do skladu na mieste dodania, likvidáciou obalov v súlade so zákonom
č. 79/2015 Z.z. o odpadoch a o zmene a doplnení niektorých zákonov v znení neskorších predpisov.

Článok 2

Tovar, jeho špecifikácia

* 1. Tovar je presne špecifikovaný v opise predmetu zákazky použitom v súťažných podkladoch vo verejnom obstarávaní (ďalej len „opis predmetu zákazky“). Opis predmetu zákazky tvorí prílohu č. 1 tejto Dohody
	a štruktúrovaný rozpočet ceny Dohody tvorí prílohu č. 2 tejto Dohody.
	2. Predávajúci na základe predloženej písomnej objednávky Kupujúcemu dodá Tovar v bezchybnom stave podľa bodu 4.2. tejto Dohody.
	3. Zmluvné strany sa dohodli, že objednávka na základe tejto Dohody bude zodpovedať podmienkam dohodnutým v tejto Dohode, najmä s ohľadom na maximálne jednotkové ceny za Tovary a práva a povinnosti dohodnuté v tejto Dohode. V objednávke bude určená aj celková maximálna cena za dodávku Tovarov, ktoré sú predmetom konkrétnej objednávky.

Článok 3

 Práva a povinnosti zmluvných strán

1. Všetky dokumenty súvisiace s touto Dohodou a to objednávka, faktúry, dodacie listy a pod. Zmluvné strany vypracovávajú v slovenskom jazyku, a tieto dokumenty musia obsahovať všetky dohodnuté, všeobecne záväznými právnymi predpismi vyžadované údaje.
2. Kupujúci je oprávnený písomne odmietnuť plnenie podľa objednávky, ak by navrhované podmienky Predávajúcim neboli v súlade s touto Dohodou.
3. V Prílohe č. 3 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v
 Prílohe č. 3 tejto Dohody, a to bezodkladne.
5. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 3.3 tohto článku tejto Dohody a predmety subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
6. Subdodávateľ alebo subdodávatelia podľa osobitného predpisu, ktorí podľa § 11 ods. 1 zákona č. 343/2015 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z..
7. V prípade, že Predávajúci, jeho subdodávateľ podľa Zákona o verejnom obstarávaní alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa Zákona o verejnom obstarávaní alebo subdodávateľa podľa zákona č. 315/2016 Z. z., nie je:
8. prezident Slovenskej republiky,
9. člen vlády,
10. vedúci ústredného orgánu štátnej správy, ktorý nie je členom vlády,
11. vedúci orgánu štátnej správy s celoslovenskou pôsobnosťou,
12. sudca Ústavného súdu Slovenskej republiky alebo sudca,
13. generálny prokurátor Slovenskej republiky, špeciálny prokurátor alebo prokurátor,
14. verejný ochranca práv,
15. predseda Najvyššieho kontrolného údaju Slovenskej republiky a podpredseda Najvyššieho kontrolného úradu Slovenskej republiky,
16. štátny tajomník,
17. generálny tajomník služobného úradu,
18. prednosta okresného úradu,
19. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
20. predseda vyššieho územného celku.
21. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

Článok 4

Kvalita Tovaru, záruka, zodpovednosť za vady a za škodu

1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru.
2. Dodaný Tovar špecifikovaný v objednávke Predávajúci dodá Kupujúcemu bez vád. Dodaný Tovar alebo jeho časť môže Kupujúci odmietnuť prevziať, ak zistí preukázateľné vady dodaného Tovaru, nedostatočnú kvalitu Tovaru, rozdiel v množstve dodaného Tovaru a zámenu Tovaru v porovnaní s objednávkou a že dodaný Tovar nie je originál. Predávajúci je povinný na vlastné náklady dodaný Tovar odviezť z priestorov Kupujúceho a dodať mu nový Tovar. O neprevzatí Tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý Kupujúci dodávku odmietol prevziať a náhradný termín plnenia.
3. Za predpokladu, že Kupujúci Tovar riadne skladuje a používa v súlade s jeho účelom, zodpovedá Predávajúci za akosť Tovaru v zmysle § 429 a násl. Obchodného zákonníka minimálne 18 mesiacov od prevzatia Tovaru Kupujúcim. Záručná doba sa riadi podľa podmienok výrobcu Tovaru alebo dátumom spotreby (exspiračná doba) na dodávanom Tovare. Predávajúci sa zaväzuje dodávať stabilné produkty a spotrebný materiál s dostatočne dlhou dobou trvanlivosti. Pri dodávke nestabilných produktov, ktoré sú na štítku označené dátumom expirácie, sa Predávajúci zaväzuje dodať Tovar s dátumom expirácie minimálne so 18 mesačnou časovou zálohou do jej uplynutia.
4. Podľa bodu 4.3. tejto Dohody Predávajúci zodpovedá za to, že dodaný Tovar bude mať počas Záručnej doby vlastnosti vymedzené v prílohe č. 1 tejto Dohody a že Tovar bude spôsobilý na použitie za účelom, na aký sa Tovar obvykle používa.
5. Kupujúci je povinný písomne oznámiť Predávajúcemu vady v akosti Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „Uplatnenie záruky“).
6. V prípade uplatnenia reklamácie zo strany Kupujúceho záručná doba prestáva plynúť a dňom odovzdania vymeneného Tovaru začína plynúť nová záručná doba.

Oznámenie o vadách musí obsahovať:

1. označenie Dohody a číslo Objednávky,
2. názov, označenie a typ reklamovaného Tovaru,
3. popis vady, alebo spôsob ako sa vada akosti Tovaru prejavuje,
4. číslo dodacieho listu, resp. iné určenie času dodania, počet vadných kusov Tovaru z dodacieho listu.
5. Na nároky Kupujúceho z vád Tovaru sa vzťahujú ustanovenia § 436 a nasl. Obchodného zákonníka. Voľbu nároku z vád Tovaru Kupujúci oznámi Predávajúcemu v zaslanom oznámení o vadách alebo bez zbytočného odkladu po tomto oznámení. V prípade oprávnenej reklamácie môže Kupujúci požadovať podľa svojho uváženia:
6. vrátenie zaplatenej kúpnej ceny za Tovar vykazujúci vady akosti,
7. zľavu z kúpnej ceny za Tovar vykazujúci vady akosti,
8. výmenu Tovaru vykazujúcich vady akosti za bezchybný Tovar,
9. opravu Tovaru vykazujúceho vady akosti.

Popri nárokoch ustanovených v tomto článku Dohody má Kupujúci nárok na náhradu škody.

1. Predávajúci sa zaväzuje vyriešiť oprávnenú reklamáciu najneskôr do siedmich (7) dní od jej uplatnenia, tzn. od doručenia oznámenia o vadách podľa bodu 4.6. tejto Dohody. V prípade nedodržania tejto lehoty je Kupujúci oprávnený odstúpiť od objednávky v časti týkajúcej sa vadnej dodávky.
2. V prípade nárokov z Oprávnenej reklamácie podľa bodov 4.7. písm. a) alebo b) je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných právnych predpisov) so splatnosťou 30 kalendárnych dní odo dňa jeho doručenia Kupujúcemu.
3. V prípade nárokov z Oprávnenej reklamácie podľa bodov 4.7. písm. c) alebo d) je Predávajúci povinný vymeniť Tovar vykazujúcich vady akosti za bezchybný Tovar a/alebo vykonať opravu Tovaru do 30 dní odo dňa doručenia Uplatnenia záruky. V tomto prípade zabezpečí odobratie Tovaru vykazujúceho vady akosti z miesta dodania Tovaru a dodanie bezchybného a/alebo opraveného Tovar u na miesto dodania Tovaru Predávajúci na svoje náklady.

Článok 5

Doba platnosti dohody

* 1. Dohoda sa uzatvára na obdobie 6 mesiacov od nadobudnutia jej účinnosti alebo do vyčerpania maximálneho finančného limitu uvedeného v Prílohe č. 2 Dohody, podľa toho ktorá skutočnosť nastane skôr.

Článok 6

**Cena a predpokladané množstvo predmetu dohody**

1. Cena je stanovená dohodou zmluvných strán v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon Národnej rady Slovenskej republiky č.18/1996 Z. z. o cenách. Podrobná špecifikácia ceny (s DPH, aj bez DPH) je obsahom prílohy č. 2, ktorá tvorí neoddeliteľnú súčasť tejto dohody.
2. Kúpna cena musí zahŕňať všetky ekonomicky oprávnené náklady Predávajúceho vynaložené v súvislosti s dodávkou Tovaru (najmä náklady za Tovar, na obstaranie Tovaru, dovozné clá, dopravu na miesto dodania, vykládka Tovaru, náklady na obalovú techniku, balenie a primeraný zisk, ako aj náklady na likvidáciu). V kúpnej cene sú zahrnuté aj všetky náklady na školenie podľa bodu 8.7. tejto Dohody.
3. Kúpna cena za Tovary musí byť stanovená v mene EURO. K fakturovanej Cene bude vždy pripočítaná DPH stanovená v súlade s všeobecne záväznými právnymi predpismi platnými v čase dodania Tovaru.
4. Maximálne jednotkové ceny za Tovar podľa Prílohy č. 2 tejto Dohody sú stanovené ako maximálne bez DPH pre jednotlivé položky, ktoré boli predmetom Ponuky. Maximálna celková cena tejto Dohody je uvedená v Prílohe č. 2 tejto Dohody. Prípadná zmena ceny je možná len v prípadoch výslovne ustanovených v zákone č. 343/2015 Z. z.
5. Dohodnutú Kúpnu cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, formou písomného dodatku k tejto Dohode v zmysle zákona NR SR č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
6. Predpokladané množstvo Tovaru, ktoré Kupujúci kúpi od Predávajúceho v súlade s touto Dohodou a objednávkami je určené v Prílohe č. 2 tejto Dohody.
7. Kupujúci nie je povinný zakúpiť predpokladané množstvo Tovaru, ani vyčerpať predpokladaný finančný objem zákazky. Celkové zakúpené množstvo Tovaru bude závisieť výlučne od potrieb Kupujúceho počas platnosti tejto Dohody.

Článok 7

Platobné podmienky a fakturácia

* 1. Faktúra, ktorú vystaví Predávajúci v dvoch vyhotoveniach až po dodaní Tovaru špecifikovaného v objednávke musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry Predávajúceho bude originál/fotokópia dodacieho listu s vyznačením riadneho dodania Tovaru potvrdeného Kupujúcim.
	2. Všetky faktúry budú uhrádzané výhradne bezhotovostne prevodným príkazom na účet Predávajúceho uvedený v záhlaví tejto Dohody. Kúpna cena sa považuje za uhradenú dňom odpísania finančných prostriedkov z účtu Kupujúceho na účet Predávajúceho.
	3. Kúpnu cenu za dodaný Tovar uhradí Kupujúci na základe faktúry do 30 dní odo dňa jeho doručenia. Ak faktúra a jej prílohy nebudú obsahovať všetky dohodnuté náležitosti, Kupujúci môže takúto faktúru vrátiť Predávajúcemu s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry Kupujúcemu.

7.5. V prípade že Kupujúci utrpí škodu spôsobenú Predávajúcim, Predávajúci sa túto škodu zaväzuje v plnom rozsahu Kupujúcemu nahradiť.

Článok 8

Čas plnenia, dodacie podmienky

1. Predávajúci je povinný dodať Tovar špecifikovaný v Prílohe č.1 tejto Dohody Kupujúcemu do miesta dodania najneskôr do 60 dní od prijatia objednávky. V prípade potreby inej lehoty dodania Tovaru, bude táto lehota uvedená priamo v objednávke. Predávajúci sa zaväzuje zástupcovi Kupujúceho oznámiť čas dodávky Tovaru do miesta dodania najneskôr jeden deň pred predpokladaným dňom dodania. V opačnom prípade Kupujúci nie je povinný prevziať Tovar v deň dodania, ale až nasledujúci deň. Náklady spojené s vopred neoznámenej dodávky Tovaru znáša Predávajúci.
2. Miestom dodania Tovaru je Ministerstvo vnútra Slovenskej republiky, Košická 47, Bratislava.
3. Predávajúci odovzdá Tovar v súlade s opisom predmetu zákazky na základe dodacieho listu riadne zabalený, jeho prevzatie sa uskutoční fyzickým prevzatím, kontrolou množstva, a kvality. V dodacom liste bude uvedené presné množstvo a druh dodaného Tovaru. V prípade vád, sa tieto vyznačia v dodacom liste a tento môže byť podkladom fakturácie až po odstránení vád dodávky Tovaru.
4. Po dodaní Tovaru Kupujúci potvrdí jeho prevzatie podpísaním dodacieho listu. Dodací list a objednávka potvrdená Predávajúcim sú podkladom pre vystavenie faktúry.
5. V prípade dodania Tovaru pred stanoveným časom dodania nemá Predávajúci nárok na finančné zvýhodnenie.
6. Predávajúci je povinný spolu s Tovarom dodať jednorázové vinylové rukavice, ak nie sú súčasťou balenia Tovaru, a viacnásobne uzatvárateľné vrecúška v počtoch podľa prílohy č. 1 tejto Dohody.
7. Predávajúci je povinný odborne zaškoliť budúcich používateľov Kupujúceho v rozsahu nevyhnutnom na zvládnutie správneho vykonania a vyhodnotenia výsledkov merania. Školenia sa uskutočnia v priestoroch Kupujúceho v mestách Bratislava, Banská Bystrica alebo Košice. Predávajúci zabezpečí uskutočnenie školenia najneskôr do 14 dní od písomnej výzvy Kupujúceho, v ktorej bude uvedené aj miesto uskutočnenia školenia. Maximálny počet školení, ktoré je Predávajúci povinný uskutočniť počas platnosti tejto Dohody je tri (3).

Článok 9

Nadobudnutie vlastníctva

9.1. Vlastnícke právo k dodanému Tovaru prechádza na Kupujúceho dňom dodania a prevzatia Tovaru Kupujúcim s vyznačením riadneho dodania Tovaru.

Článok 10

**Zmluvné pokuty a úroky z omeškania**

1. Ak je Predávajúci v omeškaní s dodaním Tovaru podľa článku 8 bod 8.1. tejto Dohody, vrátane materiálu podľa podľa článku 8 bod 8.6. tejto Dohody, je Kupujúci oprávnený požadovať od Predávajúceho zmluvnú pokutu vo výške 0,05 % z ceny Tovaru, s ktorého dodávkou je v omeškaní, a to za každý aj začatý deň omeškania..
2. Predávajúci je v prípadoch podľa čl. 4 bod 4.7. písm. a) a b) tejto Dohody povinný vrátiť zaplatenú cenu za takto dodaný Tovar alebo poskytnúť zľavu z kúpnej ceny a zároveň uhradiť Kupujúcemu zmluvnú pokutu 0,05 % z ceny Tovaru nespĺňajúceho dohodnuté parametre a vlastnosti.
3. V prípade omeškania Predávajúceho s výmenou a/alebo opravou Tovaru (čl. 4 bod 4.10. tejto Dohody) má Kupujúci právo požadovať za každý aj začatý deň omeškania zmluvnú pokutu vo výške 0,05% z ceny Tovaru s výmenou a/alebo dodávkou ktorého je v omeškaní.
4. V prípade nepravdivosti vyhlásenia Predávajúceho, ktoré je uvedené v bode 3.7. tejto Dohody, Predávajúci je povinný zaplatiť Kupujúcemu zmluvnú pokutu vo výške 30 000,00 EUR.
5. V prípade omeškania Kupujúceho s uhradou faktúry, má Predávajúci právo za každý aj začatý deň omeškania požadovať úrok z omeškania v zákonom stanovenej výške.
6. Zaplatením zmluvnej pokuty nie je dotknutý nárok Kupujúceho na náhradu škody. Predávajúci sa zaväzuje uhradiť zmluvnú pokutu do 10 dní od doručenia písomnej výzvy Kupujúceho na jej zaplatenie.

Článok 11
**Zánik Dohody**

1. Túto dohodu je možné ukončiť:
2. písomnou dohodou,
3. písomným odstúpením od tejto dohody,
4. Kupujúci ma právo odstúpiť od tejto dohody, ak:
5. Kupujúci má 2 a viac oprávnených reklamácií k podstatnej časti dodávky Tovaru,
6. subdodávateľ/subdodávatelia Predávajúceho nebol/neboli v čase uzavretia dohody zapísaný v registri partnerov verejného sektora alebo ak bol/boli vymazaný z registra partnerov verejného sektora; alebo
7. došlo k splneniu zákonných dôvodov na odstúpenie od dohody (najmä § 19 zákona č. 343/2015 Z. z.),
8. Predávajúci koná v rozpore s touto Dohodou a/alebo všeobecne záväznými právnymi predpismi platnými na území SR a na písomnú výzvu Kupujúceho toto konanie a jeho následky v určenej primeranej lehote neodstráni,
9. proti Predávajúcemu sa začalo konkurzné konanie alebo reštrukturalizácia,
10. Predávajúci vstúpil do likvidácie,

11.2.7 pre Predávajúceho sa stane plnenie z tejto Dohody úplne nemožným.

1. Predávajúci má právo odstúpiť od tejto dohody prípadne, ak:
2. Kupujúci preukázateľným spôsobom neposkytuje Predávajúcemu potrebnú súčinnosť pri plnení predmetu tejto dohody, a to ani po doručenom písomnom upozornení a poskytnutí primeranej lehoty na nápravu Predávajúcim.
3. Kupujúci poruší Dohodu podstatným spôsobom, pričom za podstatné porušenie na strane Kupujúceho sa považuje omeškanie Kupujúceho s úhradou faktúry/faktúr o viac ako 60 dní po lehote jej/ich splatnosti.
4. Právne účinky odstúpenia od tejto Dohody nastávajú dňom doručenia písomného oznámenia odstupujúcej strany o odstúpení od tejto Dohody spolu s uvedením dôvodov odstúpenia druhej zmluvnej strane.
5. Vzájomne poskytnuté plnenia, poskytnuté do dňa odstúpenia od tejto Dohody si zmluvné strany ponechajú. Predávajúci má nárok na náhradu dôvodných a preukázateľne vynaložených nákladov do dňa odstúpenia od tejto Dohody.

Článok 12

Osobitné ustanovenia a riešenie sporov

1. Akákoľvek písomnosť alebo iné správy, ktoré sa doručujú v súvislosti s touto Dohodou a objednávkou (každá z nich ďalej ako „Oznámenie“) musia byť v písomnej podobe;
* doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody,
* Oznámenie poskytované Kupujúcemu bude zaslané na adresu uvedenú nižšie alebo inej osobe alebo na inú adresu, ktorú Kupujúci priebežne písomne oznámi Predávajúcemu v súlade s týmto článkom Dohody:

Kupujúci: Ministerstvo vnútra Slovenskej republiky

Pribinova 2, 812 72 Bratislava - Staré Mesto, Slovenská republika

k rukám:

Oznámenie poskytované Predávajúcemu bude zaslané na adresu uvedenú nižšie alebo inej osobe alebo na inú adresu, ktorú Predávajúci priebežne písomne oznámi Kupujúcemu v súlade s týmto článkom Dohody:

 Predávajúci:

k rukám:

Oznámenie nadobúda účinnosť okamihom jeho prevzatia a sa za prevzaté:

* v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
* v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
* v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
1. Zmluvné strany si do 5 dní od nadobudnutia účinnosti tejto Dohody oznámia kontaktné osoby.
2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
3. Zmluvné strany sa dohodli, že Predávajúci nie je oprávnený jednostranne započítať akúkoľvek svoju pohľadávku voči pohľadávkam Kupujúceho.
4. Ak ktorékoľvek z ustanovení tejto Dohody alebo objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody alebo objednávky, avšak zákonnosť, platnosť a vykonateľnosť zvyšných ustanovení Dohody zostane nedotknutá.
5. Zmluvné strany sa dohodli, že pohľadávky vyplývajúce z tejto Dohody a/alebo objednávky môžu byť postúpené na tretie osoby len s predchádzajúcim písomným súhlasom dlžníka.
6. Predávajúci sa zaväzuje poskytnúť Kupujúcemu všetku súčinnosť nevyhnutnú na plnenie tejto Dohody a/alebo objednávky.
7. Zmeny a doplnky tejto Dohody je možné robiť len písomne vo forme dodatkov, ktoré sa po podpísaní obidvomi Zmluvnými stranami stávajú jej neoddeliteľnou súčasťou.
8. Práva a povinnosti zmluvných strán, pokiaľ táto Dohoda neupravuje inak, sa riadia ustanoveniami Obchodného zákonníka a ostatnými všeobecne záväznými právnymi predpismi platnými v Slovenskej republike.

Článok 13

Záverečné ustanovenia

1. Táto Dohoda nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorými sa menia a dopĺňajú niektoré zákony. Dohodu uverejní Kupujúci.
2. Táto Dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Kupujúcemu.
3. Zmluvné strany vyhlasujú, že si Dohodu prečítali, jej zneniu porozumeli, že nebola uzatvorená v tiesni, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.
4. Neoddeliteľnou súčasťou tejto Zmluvy je:

Príloha č. 1: Opis predmetu zákazky

 Príloha č. 2: Štruktúrovaný rozpočet

 Príloha č. 3: Zoznam subdodávateľov

V Bratislave dňa ........................ V ........................... dňa .........................

Za Kupujúceho Za Predávajúceho

............................................... ...............................................

Príloha č. 3

**Zoznam subdodávateľov**

|  |  |  |  |  |
| --- | --- | --- | --- | --- |
| **Por. číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Rozsah plnenia vyjadrený sumou** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |